
BĮ KLAIPĖDOS MIESTO NAKVYNĖS NAMŲ 2024 METŲ VEIKLOS ATASKAITA


VADOVO ŽODIS

Klaipėdos miesto Nakvynės namai yra biudžetinė nestacionari įstaiga, teikianti viešąsias socialines paslaugas Klaipėdos miesto gyventojams, socialinės rizikos suaugusiems asmenims.
Nakvynės namų tikslas ir vizija – tai rūpinimasis žmogumi, jo pasirinkimo galimybių didinimas ir efektyvi pagalba. .Socialinė pagalba organizuojama Klaipėdos miesto gyventojams benamystės atvejais, taip pat užtikrinant rūpinimąsi asmens asmeniniu (šeimos) gyvenimu ir dalyvavimu darbo rinkoje, svarbiausia stiprinant motyvaciją savarankiškai spręsti savo socialines problemas. Asmenys į Nakvynės namus, ataskaitiniais metais, dažniausiai kreipėsi dėl benamystės, nedarbo, skurdo, piktnaudžiavimo alkoholiu bei narkotinėmis medžiagomis, nemokėjimo prisitaikyti prie nuolat besikeičiančios ekonominės situacijos ir kitų veiksnių. Asmenims paslaugų poreikio tenkinimą užtikrina personalas, įsteigta 30 etatų, iš jų 24 yra socialinių paslaugų srities darbuotojai. Finansavimo šaltiniai - tai savivaldybės lėšos, surenkamos už paslaugas bei paramos lėšos.
[bookmark: _Hlk124324665]2024 m. Nakvynės namai teikė apgyvendinimo, laikino apnakvindinimo/saugios nakvynės, intensyvios krizių įveikimo pagalbos įvykio vietoje, sociokultūrines, iš pataisos įstaigų paleidžiamų (paleistų) asmenų socialinės integracijos, tarpininkavimo, atstovavimo, informavimo paslaugas asmenims, po apgyvendinimo paslaugų nutraukimo, pradėjus gyventi savarankiškai bei laikino apnakvindinimo paslaugos asmenims keliantiems smurto pavojų artimoje aplinkoje paslaugas. 
BĮ Klaipėdos m. nakvynės namai socialines paslaugas organizuoja daugiau nei 30 metų, per kuriuos, socialinių paslaugų kokybės kontekste tapome labiau prieinami pritaikius aplinką bei infrastruktūrą neįgaliesiems, atsiliepiant į paslaugų gavėjų poreikius išplėstas socialinių paslaugų spektras (7 paslaugos). Pagrindiniu Nakvynės namų tikslu išlieka siekis užtikrinti teikiamos socialinės pagalbos pasitenkinimą, aptarnavimo ir bendravimo kultūrą, grįsta visuotinai priimtomis etikos normomis. Įstaigoje susiformavusi darni darbuotojų komanda, socialiniai darbuotojai stengiasi įsiklausyti į kiekvieno žmogaus situaciją ir kartu siekia gyvenimo pokyčių. Todėl veiklos prioritetu išlieka darbuotojų motyvacijos palaikymas bei efektyvesniam personalo darbui užtikrinti - įstaigos darbo procesų skaitmenizavimas.
1. Įstaigos pristatymas.
1.1. BĮ Klaipėdos m. nakvynės namai veikla vykdoma adresais: Viršutinė g. 21, Tel. 8 46 311 204; Šilutės pl. 8 46 311204; Dubysos g. 39, Tel. 8 46 415473, Elektroninis paštas  info@nakvynesnamai.lt, elektroninė svetainė -  www.nakvynesnamai.lt.
1.2. Įstaigos vadovas – Alma Kontrimaitė
1.3. Darbuotojų ir pareigybių skaičius:

	Eil. Nr.
	Pareigybės pavadinimas
	Pareigybės lygis
	Darbuotojų skaičius

	1.
	Įstaigos vadovas
	A2
	1

	2.
	Įstaigos vadovo pavaduotojai
	A2
	2

	3.
	Struktūrinių padalinių vadovai
	A2
	-

	4.
	Specialistai:

	4.1.
	Psichologas
	A1
	1

	4.2.
	Socialiniai darbuotojai
	A2
	10

	4.3.
	
	B
	

	5. 
	Kvalifikuoti darbuotojai
	C
	13

	6. 
	Darbuotojai
	D
	3

	Iš viso
	–
	30



1.4. Patikėjimo teise valdomos patalpos:

	Pastatai (nurodyti adresus)
	Plotas (kv. m)

	Viršutinė g. 21

	681,90


	Šilutės pl. 8
	475,89

	Dubysos g. 39
	401,28



1.5. Finansinė informacija:

	Finansavimo šaltinis
	Lėšos (tūkst. eurų)
	Pastabos


	
	Planas (patikslintas)
	Panaudota lėšų
	Įvykdymas (%)
	

	Savivaldybės biudžetas (SB)
	999,5
	992,4
	99,3
	Asignavimų likutis susidarė dėl nepanaudotų (planuotų) lėšų darbuotojų išmokoms.

	Specialioji tikslinė dotacija (VB)
	25,8
	25,8
	100,0
	Gauta dotacija soc. paslaugų srities darbuotojų DU didinimui.

	Įstaigos gautos pajamos (surinkta pajamų SP), iš jų:
	15,9
	15,5
	97,5
	Nepanaudota lėšų dalis susidarė dėl įsigyto ilgalaikio turto mažesnės kainos, nei planuota.

	Pajamų išlaidos (SP)
	15,9
	15,5
	
	Metų eigoje įvertinus padidėjusį pajamų už teikiamas paslaugas surinkimą, planas padidintas 25 proc. iki 15900,00 Eur, lėšos panaudotos naujos virtuvės adresu Viršutinė g. 21 įrengimui, taip pat naujų kompiuterių įsigijimui bei kitoms einamosioms įstaigos veiklos išlaidoms padengti.

	Projektų finansavimas (ES; VB;SB)
	
	
	
	

	Kitos lėšos (parama 2 % GM ir kt.)
	
	
	
	

	Iš viso
	1041,2
	1033,7
	99,3
	

	Kreditinis įsiskolinimas (pagal visus finansavimo šaltinius) 20xx m. sausio 1 d. 
	
	



2. Įstaigos veiklos rezultatai (veiklos tikslai, uždaviniai ir priemonės, rezultato vertinimo kriterijai ir pasiekti rezultatai):

	1. Tikslas – Užtikrinti kokybišką ir efektyvų socialinių paslaugų teikimą socialinės rizikos suaugusiems asmenims Klaipėdos mieste.

	1.1. Uždavinys – Teikti ir organizuoti kokybiškas socialines paslaugas

	Priemonės
	Rezultato vertinimo kriterijai
	Pasiekti rezultatai

	1.1.1. Tinkamas ir racionalus lėšų, surinktų iš asmenų, mokančių už Apgyvendinimo paslaugas panaudojimas 
	Skirti asignavimai naudojami teisės aktų nustatyta tvarka
	Vadovaujantis gautais Savivaldybės Planavimo ir analizės bei Biudžetinių įstaigų centralizuoto apskaitos; Personalo; Socialinių paslaugų skyriaus atsiliepimais: įstaigoje užtikrinamas savalaikis finansinių dokumentų pateikimas, skirti asignavimai naudojami teisės aktų nustatyta tvarka.

	1.1.2. Papildomas lėšų, paramos ir/ar labdaros skirtos paslaugų gavėjams pritraukimas 
	Gautos lėšos, labdara, parama ir jų panaudojimas
	2024 m. gaunama parama maisto produktais, rūbais buvo tikslingai išdalinta paslaugų gavėjams.

	1.1.3. Socialines paslaugas teikiančių, administracijos darbuotojų ir kito personalo kvalifikacijos kėlimo mokymai
	Organizuotų mokymų skaičius


	Organizuoti mokymai:
Administracinio pobūdžio- 16 ak.val. (2 darbuotojai);
Korupcijos srityje -32 ak. val. (2 darbuotojai).
Visi socialinių paslaugų srities darbuotojai tobulindami savo profesinę kompetenciją, dalyvavo 535 ak. val. mokymuose per kalendorinius metus.
Supervizijose (privalomos) dalyvavo 12 darbuotojų.
Mokymai organizuoti įstaigos lėšomis, taip pat buvo sudaryta galimybė darbuotojams dalyvauti pasirinktuose mokymuose savo lėšomis/nemokamai.

	1.1.4. Organizuojami mokymai profesinių kompetencijų temomis
	Darbuotojų skaičius, kuriems organizuoti profesinių kompetencijų tobulinimas
	2 darbuotojai – 16 ak.val. viešųjų pirkimų srityje.
3 darbuotojai – 24 ak. val. personalo valdymo 

Intervizijos organizuotos 8 kartus.


	1.1.5. Rezultatų analizė (ataskaitų rašymas ir analizė)
	Atliktų paslaugų kokybės tyrimų skaičius

	2024 m. lapkritį, įstaigos padaliniuose (Dubysos g. 39, Viršutinė g. 21, Šilutės pl. 8) vykdyta teikiamų paslaugų kokybės apklausa. Apklausoje dalyvavo 80 % apgyvendinimo nakvynės namuose (ANNP) ir 79 % laikino apnakvindinimo (LAP) paslaugų gavėjų.
ANNP pasitenkinimo gaunamomis paslaugomis rodiklis yra aukštas: 80% (2023 m. -82%). Paslaugų kokybė gerėja -73%.
LAP gavėjai 81% (2023 m.- 69%) teikiamomis paslaugomis yra patenkinti. Pažymėjo, kad paslaugų kokybė pagerėjo 56% (2023 m. - 62%). Gyventojų nuomonė dėl aptarnavimo kokybės, didžioji dalis vertina gerai ar labai gerai, rodikliai kiekvienais metais išlieka panašūs.
Patvirtintas socialinių paslaugų kokybės gerinimo planas 2025 metams (2024-12-31 direktoriaus įsakymas Nr. (1.3E)AD1-463

	1.1.6. Dalijimasis gerąja patirtimi
	Dalyvavimas susitiki
muose ir pranešimų skaitymas tikslu dalintis gerąja patirtimi
	Teikta ir patvirtinta paraiška gerosios patirties vizitams Profesinių kompetencijų tobulinimosi centrui, parengtas/suderintas organizacijos aprašymas ir kontaktai matomi gerosios socialinių paslaugų teikimo praktikos mainų žemėlapyje.

2024-03-22 darbuotojos lankėsi Klaipėdos socialinių paslaugų centre “Danė” ir susipažino su įstaigos veikla bei teikiamomis paslaugomis, pasidalino gerąją patirtimi bei aptarė tarpinstitucinio bendradarbiavimo galimybes.

2024-10-16 direktorius, pavaduotoja socialiniams reikalams ir 2 vyr. socialinės darbuotojos dalyvavo 6 ak.val. Respublikinėje mokslinėje-praktinėje konferencijoje „Partnerystė ir įtrauktis: institucijų vaidmuo pokyčiuose", kurią organizavo Kauno kolegija ir Kauno socialinių paslaugų centras. Nakvynės namų komanda pristatė pranešimą „Socialinių paslaugų teikimas bendradarbiavimo kontekste: BĮ Klaipėdos miesto nakvynės namų atvejo analizė".

2024-11-14 -susitikimas su kolegomis iš Mažeikių rajono nakvynės namų.
.
2024-11-27 organizuotas susitikimas su Klaipėdos visuomenės sveikatos biuru, aptariant priklausomybių konsultantų pagalbos galimybes, pasirašyta bendradarbiavimo sutartis. 
2024-12-04 d. įvyko susitikimas su probacijos darbuotojais, kuriame dalyvavo 2 atsakingos socialinės darbuotojos. Diskutuoti klausimai apėmė grįžusių asmenų reintegracijos į visuomenę iššūkius, pagalbos poreikius ir metodus, kurie padeda šiems asmenims sėkmingai integruotis į kasdienį gyvenimą. Aptarta ir reikšminga probacijos darbuotojų pagalba, siekiant užtikrinti nuolatinį palaikymą ir kontrolę. Susitarta dėl tolesnio bendradarbiavimo galimybių.

2024-12-05 Atvirų durų diena BĮ Klaipėdos miesto nakvynės namuose.
2024-12-10 direktorius skaitė pranešimą, tema “Kaip sprendžiami darbo su smurtaujančiais asmenimis klausimai Klaipėdos mieste: realybė ir iššūkiai? Klaipėdos socialinės ir psichologinės pagalbos centro organizuotoje konferencijoje „PRABILK. Smurtas artimoje aplinkoje – nuo psichinės iki seksualinės prievartos".

	1.1.7. Paslaugų prieinamumas ir užtikrinimas įstaigoje
	Apgyvendinimo paslaugų gavėjų skaičius
	2024 m. Nakvynės namuose apgyvendinimo paslaugą gavo 195 asmenys (2023 m. -185 asmenys): 157 vyrai ir 38 moterys. 

	
	Institucijoje gavusių laikiną apnakvindinimą paslaugų gavėjų skaičius
	2024 m. laikino apnakvindinimo paslauga suteikta 419 asmenų (2023 m. -339 asmenys): 356 vyrai ir 63 moterys, senatvės pensinio amžiaus - 52, asmenys, kuriems nustatytas dalyvumo lygis - 58. LAP buvo suteikta 15667 lovadieniai/kartai (2023 m.- 14895). Paslaugų gavėjų ir lovadienių/kartų skaičius kasmet didėjantis. 
Saugios nakvynės paslauga (neblaiviems asmenims) suteikta 38 asmenims (2023 m.-34).
Smurto pavojų artimoje aplinkoje keliantiems paslaugos suteiktos 33 asmenims (vyrai-31, moterys-2).

	
	Intensyvią krizių įveikimo pagalbą gavusių asmenų skaičius
	Intensyvios krizių įveikimo pagalbos įvykio vietoje paslauga suteikta 35 asmenims (2023 m. - 56), iš jų:  30 vyrų ir 5 moterys. 
 

	
	Iš laisvės atėmimo bausmės atlikimo įstaigų paleidžiamų (paleistų) asmenų kuriems suteiktos socialinės integracijos paslaugos, skaičius
	Gauti pranešimai – 132 (2023 m. – 152), iš jų apie lygtinai paleidžiamus asmenis – 98; apie terminuotą bausmę atlikusius -34. Socialinės integracijos paslaugas įstaigoje gavo 29 asmenys, pagal jų sutikimus. 
Didesnė dalis asmenų pageidavo pagalbos dėl dokumentų piniginei paramai gauti (14); gyvenamosios vietos deklaravimo/radimo (11/11); įdarbinimo (3).
Nuotolinės ar kalėjime teiktos konsultacijos - 3. 
Asmenys atsisakę pagalbos dėl motyvuotos priežasties (nėra probleminių sričių) - 6.

	
	Asmenų, kuriems suteikta tarpininkavimo, atstovavimo, informavimo paslauga nutraukus apgyvendinimo paslaugas
	2024 m.  3 asmenims buvo įteikti siuntimai naudotis intensyvia krizių įveikimo paslauga, atsisakė paslaugų - 2, teikta paslauga 1 asmeniui. 
Asmenims socialinė pagalba buvo teikta pagal individualius poreikius.






	
	Potencialių socialinių paslaugų gavėjų paieškos duomenys
	Tikslinės grupės 12 asmenų stebėjimas ir situacijos vertinimas, teikiant informavimo ir konsultavimo paslaugas.  

	1.2. Uždavinys – Garantuoti higienos normas, atitinkančias patalpas bei saugų asmenų poreikiams pritaikytą apgyvendinimą

	Priemonės
	Rezultato vertinimo kriterijai
	Pasiekti rezultatai

	1.2.1.  Darbų saugos ir gaisrinės saugos priežiūra ir kontrolė
	Darbų saugos ir gaisrinės saugos įgyvendinimo kriterijai
	Įsigyta ir įdiegta darbų saugos skaitmeninė programa sauga.lt
Peržiūrėti ir atnaujinti įstaigos darbų saugos ir veiklos dokumentai perkelti į skaitmeninę erdvę.
Informuoti ir konsultuoti visi įstaigos darbuotojai, kiekvienam jų suteikta individuali prieiga programoje. Darbuotojams sudarytos galimybės: 
E. Mokymai; Automatinis periodinių mokymų ir žinių patikrinimo paskyrimas; Įgytų kompetencijų pažymėjimų generavimas; Nuotolinis mokymasis patogiu metu; Individualizuotas kontrolinių klausimų ir baigiamojo žinių tikrinimo testo formavimas.
Programoje užtikrinamas vidaus komunikavimas: darbuotojų įtraukimas į DSS prevencinių priemonių įgyvendinimą, grįžtamojo ryšio užtikrinimas; Dokumentų periodiškumo ir užduočių priminimų nustatymai;
Visi įstaigos darbuotojai  yra aprūpinti darbo rūbais, užtikrinamas nuolatinis Asmeninių apsaugos priemonių likutis ir rezervas.
Organizuoti privalomi mokymai (civilinės saugos ir gaisrinės saugos).
Įstaigos lėšomis organizuotas darbuotojų (9) skiepijimas nuo erkinio encefalito. 

	2. Tikslas – Mažinti socialinės rizikos grupių suaugusių asmenų socialinę atskirtį, skatinant jų socialinę integraciją 

	2.2. Uždavinys – Mažinti socialinės rizikos asmenų socialinę atskirtį

	Priemonės
	Rezultato vertinimo kriterijai
	Pasiekti rezultatai

	2.2.1. Paslaugų gavėjų materialinių, socialinių, medicininių, psichologinių, teisinių, įdarbinimo problemų sprendimas tarpininkaujant su kitomis institucijomis.
	Paslaugų skaičius organizuojant tarpininkavimo paslaugos 
	Įvertinus socialinių paslaugų gavėjų individualius poreikius ir socialines situacijas tarpininkavimo paslaugos suteiktos 445 kartus apgyvendinimo paslaugų gavėjams, didžioji dalis: gaunant paramą - 161; dėl gyvenamosios vietos deklaravimo - 94; užimtumo tarnyboje - 61 ir kt., 64 kartai (laikino apnakvindinimo ir
 intensyvios krizių įveikimo pagalbos gavėjams). 



	2.2.2. Psichologinės pagalbos teikimas
	Suteiktų konsultacijų skaičius
	Dėl neužimto psichologo etato, gauti psichologinę pagalbą paslaugų gavėjams yra galimybė bendradarbiaujant, sutarties pagrindu, su Klaipėdos psichologinės ir socialinės pagalbos centru.

	2.3. Uždavinys – siekti socialinės rizikos suaugusių asmenų efektyvios socialinės integracijos. 

	Priemonės
	Rezultato vertinimo kriterijai
	Pasiekti rezultatai

	2.3.1. Motyvuoti asmenis dalyvauti įstaigos ir visuomeninėje veikloje
	Vykdytų sociokultūrinių renginių skaičius
	2024 m. organizuoti 23 sociokultūrinių renginiai, kuriuose dalyvavo 78 asmenys.	


	2.3.2. Motyvuoti darbingo amžiaus asmenis įsitraukti į darbo rinką.
	Darbingo amžiaus asmenys, kurie dirbo gaudami apgyvendinimo paslaugas.
	14 apgyvendinimo paslaugų gavėjai dirbo, dažniausiai dirbo terminuotus ir viešuosius darbus. Atkreiptinas dėmesys, kad dauguma paslaugos gavėjų yra pensinio amžiaus arba neįgalūs asmenys. 

	2.3.3. Tarpininkavimas susirandant gyvenamąją vietą
	Asmenų pradėjusių gyventi savarankiškai skaičius
	5 asmenys - išvyko gyventi savarankiškai (savo prašymu), 3 asmenys išvyko į ilgalaikės globos įstaigą.





3. Atlikti patikrinimai, auditai. Tikrinusių institucijų išvados.

2024 m. rugsėjį, adresu Viršutinė g. 21 atliktas planinis priešgaisrinis techninis patikrinimas. Priešgaisrinę saugą reglamentuojančių teisės aktų reikalavimų pažeidimų nenustatyta, atstovas teigiamai įvertino įstaigoje įdiegtą darbų saugos elektroninę sistemą sauga.lt.

4. Problemos (sąlygotos vidaus ir išorės faktorių).
[bookmark: _Hlk160717963]
Atkreiptinas dėmesys, kad adresu Dubysos g. 39, paslaugos, įgyvendinus projektą, pradėtos teikti 2019 metais, laiko pasekoje laikino apnakvindinimo paslaugai teikti naudojami moduliniai nameliai (laikini pastatai), kurie dėl oro sąlygų poveikio pakitusio šlaito reljefo deformavosi, todėl būtini techniniai darbai (trinkelių tvarkymas, plyšių sienose užtvarkymas ir pan.). Vertinant statybos darbų įmonės specialistų pateiktą rekomendaciją, planuojamas laikinųjų pastatų nusėdimo įvertinimas ir atstatymo darbai (lėšos suplanuotos strateginiame veiklos plane). Taip pat, minėtame objekte stebimi kiti defektai ir gedimai: esant stipriam vėjui, nuolat išlūžta modulinių namukų pavienių durų vyriai; namukų vidinės sienos išdegusios nuo šildytuvų; dėl nusidėvėjimo genda šildymo įrenginiai. Tikslingai vertinsime būtinus sprendimus ir lėšų poreikį minėtoms problemoms spręsti.

Patiriamos neplanuotos išlaidos: fiksuojami dažni gedimai įrengtų keltuvų, adresais Viršutinė g. 21 ir Šilutės pl. 8; lūžta paslaugų gavėjų naudojamas inventorius; elektros įrenginių (skalbyklės, džiovyklės ir kt.) gedimai.

5. Kitų metų veiklos prioritetai, tikslai ar kryptys. 

Užtikrinti įstaigos pateikiamos informacijos prieinamumą  bei universalumą, įdiegti LR Vyriausybės Nr. 480 Bendrųjų reikalavimų nuostatas ir interneto svetainės pritaikymo neįgaliesiems Asmens su negalia teisių agentūros prie LR Socialinės apsaugos ir darbo ministerijos rekomendacijose numatytas priemones: įsigyta svetainės modernizavimo paslauga; Nakvynės namų interneto svetainės turinio ir informacijos atnaujinimas; Dalyvauti mokymuose dėl informacijos prieinamumo neįgaliesiems; Supažindinti Nakvynės namų darbuotojus pristatant atnaujintą interneto svetainę.

Planuojamas įstaigos  darbo procesų skaitmenizavimas. Paslaugų prieinamumo gerinimui, planuojama skaitmenizuoti darbo vietas bei paslaugų teikimo procese naudojamus dokumentus (prašymus, sutartis ir pan.), sudarant galimybę paslaugų gavėjui pasirašyti skaitmeninių dokumentų formose.	Įsigyti 5 planšetinius kompiuterius ir apmokyti atsakingus darbuotojus taikyti priemones darbo procese. Efektyvesniai komunikacijai užtikrinti planuojama įsigyti 5 mobiliuosius telefonus (stacionarių telefonų bus atsisakoma).

Įgyvendinant kibernetinio saugumo reikalavimus, numatyti naudojamų tinklų ir informacinių sistemų kibernetinio saugumo rizikos valdymo priemones. Planuojama atlikti vidaus auditą ir įdiegti galimas kibernetinio saugumo priemones įstaigoje.


Direktorė						Alma Kontrimaitė
